MLDataScientist/Wikipedia-uzbek-2024-05-01 huggingface dataset:
Boğaziçi universiteti

Boğaziçi universiteti (turkcha: Boğaziçi Üniversitesi) Turkiyaning Istanbul shahrida joylashgan davlat universitetidir. 1863-yilning 16-sentyabrida meʼmor Cyrus Hamlin va amerikalik savdogar Kristofer Robert tomonidan Robert kolleji tashkil etilgan.  Yuz yildan ortiq kollej sifatida foydalanilgan Janubiy kampus 1971-yil 10-sentyabrda mustaqil universitet tashkil etish maqsadida Davlat tasarrufiga oʻtkazildi va Boğaziçi Universiteti tashkil etildi. Bugungi kunda yettita kampusga ega boʻlgan Boğaziçi Universiteti ingliz tilida ta’lim beradi.

Boğaziçi Universiteti Oliy ta’lim muassasalariga kirish imtihonida eng yuqori natija qayd etgan talabalar tomonidan afzal koʻriladigan universitetga aylandi.

Kampuslar

Boğaziçi Universiteti Istanbulning Yevropa tomonida 5 ta va Anadolu tomonida 2 ta jami 7 ta kampusga ega. Janubiy kampus universitetning asosiy kampusi boʻlib 19-asr oxiri va 20-asr boshlarida qurilgan binolardan iborat. 

Universitetning Shimoliy kampusi, Hisar kampusi va Ucaksavar kampusi Bebekda joylashgan. Abdullah Kuran Kutubxonasi, universitetning nashriyoti ba bosmaxonalarini oʻz ichig olgan O‘quv texnologiyalari binosi hamda Fan va muhandislik binosi Shimoliy kampusda joylashgan. 

Hisar kampusi 1990-yilda ochilgan. U sport zali, shuningdek, Atrof-muhit fanlari instituti va Amaliy fanlar maktabini oʻz ichiga oladi.  Ucaksavar kampusida talabalar turar joyi, Garanti Madaniyat Markazi, yopiq sport zali va stadion mavjud. Sarıtepe kampusi Qora dengiz sohilida joylashgan. Ushbu kampusda faqat tayyorlarlik boshqichidagi talabalar tahsil oladi, shuningdek kampus 3 ta yotoqxonani ham oʻz ichiga olgan.

Talabalar soni
2022-2023-o’quv yili holatiga ko’ra Boğazichi universitetida 9573 bakalavr, 2783 magistratura va 2480 tayyorgarlik bosqichida jami 14836 talaba tahsil olmoqda. Shulardan 6778 nafari yollar va 8058 nafari erkaklar. Bundan tashqari, universitetda dunyoning 70 ta davlatidan 480 nafar chet ellik talaba bor. 
Boğaziçi universitetida ta'lim tili ingliz tilidir. Shuning uchun yangi qabul qilinayotgan talbalardan ingliz tilini yetarli darajada bilish talab etiladi.

Xodimlar soni
Boğaziçi universitetida 193 nafar professor, 110 nafar dotsent, 148 nafar doktorantura o‘qituvchisi, 105 nafar o‘qituvchi, 75 nafar chet ellik professor-o‘qituvchilar va 255 nafar ilmiy xodim ishlaydi.

Akademik birliklar
Fakultetlar 

 Taʼlim fakulteti
 Sanʼat va fanlar fakulteti
 Iqtisodiyot va maʼmuriy fanlar fakulteti
 Muhandislik fakulteti
 Boshqaruv fanlari fakulteti
 Huquq fakulteti
 Aloqa fakulteti

Institutlar

 Otaturk asoslari va inqilob tarixi institut
 Biotibbiyot muhandisligi institut
 Atrof-muhit fanlari institut
 Fan institut
 Kandilli rasadxonasi va zilzila tadqiqot institut
 Konfutsiy institut
 Ijtimoiy fanlar institut.

Havolalar
Rasmi sayt

Manbalar
Serik Shapkenov

Shapkenov Serik Jambil ogʻli (, 1979-yili 29-iyulda tugʻilgan) – qozoq siyosatchisi, Atirau viloyatining hokimi.

Biografiyasi

Yoshligi 
Serik Shapkenov Qoratoʻbe qishlogʻida (hozirgi Gʻarbiy Qozogʻiston viloyati Qoratoʻbin tumani Qoratoʻbe qishlogʻi) tavallud topgan. 2000-yili Gʻarbiy Qozogʻiston davlat universitetining iqtisodchi-matematik mutaxassisligi boʻyicha oʻqishni bitiradi. Keyin 2001-yilga qadar shu yerda oʻqituvchi boʻlib ishlagan.

Karyerasi 
Shapkenov 2001-yildan boshlab Gʻarbiy Qozogʻiston viloyati hokimligining Atrof-muhitni muhofaza qilish jamgʻarmasi va Tabiatdan foydalanish boshqarmasining yetakchi mutaxassisi boʻlib ishlagan. 2002-yili Moliya boshqarmasining yetakchi va bosh mutaxassisi, 2006-yili Iqtisodiyot va byudjetni rejalashtirish boshqarmasi boshligʻi, boʻlim boshligʻi, Gʻarbiy Qozogʻiston viloyati qishloq xoʻjaligi boshqarmasining direktor oʻrinbosari lavozimlariga tayinlanadi. 2007-yildan boshlab Iqtisodiyot va byudjetni rejalashtirish boʻlimi boshligʻining oʻrinbosari, 2009-yili esa yana rahbar boʻlib ishlagan.

U 2012-yili yanvar oyida Gʻarbiy Qozogʻiston viloyatining hokim oʻrinbosari etib tayinlanadi. 2012-yilning 27-avgustida viloyat hokimining birinchi oʻrinbosari boʻlib tayinlangunga qadar ushbu lavozimda ishlagan. 2015-yili yanvar oyidan boshlab 2016-yil 14-iyulgacha Qozogʻiston Respublikasi Prezidenti Administratsiyasining Davlat nazorati va tashkiliy-hududiy ishlar boʻlimi davlat inspektori lavozimida ishlagandan soʻng, Atirau shahri hokimi etib tayinlangan. Shapkenov 2018-yilning 28-iyunida Atirau viloyati hokimining birinchi oʻrinbosari boʻladi. Keyin 2020-yil 22-mayda ishdan boʻshatilib, shu yilning 4-iyunida Mehnat va aholini ijtimoiy muhofaza qilish vaziri oʻrinbosari lavozimiga tayinlangan.

2021 – 2022 – yillari Mehnat va aholini ijtimoiy muhofaza qilish vaziri etib tayinlanadi.
2022-yili 7-apreldan Atirau viloyati hokimi boʻladi.

Mukofatlari 
 „Kurmet“ ordeni bilan mukofatlangan.

Manbalar 

Yashayotgan insonlar
1979-yilda tugʻilganlar
Qozog'iston hukumati vazirlari
Nur Otan siyosatchilari
G'arbiy Qozog'iston viloyati aholisi
Cormac McCarthy

Cormac McCarthy(toʻliq ismi Charles Joseph McCarthy) – amerikalik yozuvchi. Yozuvchi oʻn ikkita roman, ikkita pyesa, beshta ssenariy va uchta qisqa hikoyalar muallifidir. McCarthy Amerikaning eng buyuk yozuvchilaridan biri sifatida ham tanilgan.

Hayoti va ijodi 
Charles Joseph McCarthy 1933-yilling 20-iyulida Rod-Aylendning Providens shahrida tugʻilgan. Uning onasining ismi Gladys Christina McGrail, otasining ismi esa Charles Joseph McCarthy edi. Ular oilada olti farzand boʻlgan. McCarthy Mary’s Parochial maktabi va Noksvill oʻrta maktabida tahsil oladi.1951-yilda esa Tennessi universitetida sanʼat yoʻnalishida oʻqishni boshlaydi. Professor undan XVIII-asr insholar toʻplamini darslikka qoʻshish uchun uni qayta tiklashni soʻraganidan soʻng McCarthy yozishga qiziqib qoladi.1953-yilda u kollejni tark etib,AQSh havo kuchlariga qoʻshiladi.1957-yilda esa yana kollejga qaytib keladi va u yerda ingliz tilini oʻrganadi va talabalarning „The Phoenix“ adabiy jurnalida „Wake for Susan“ va „A Drowning Incident“ nomli ikkita hikoyasini nashr etadi.1959–1960-yillarda Ingram-Merrill mukofotini qoʻlga kiritadi.1965-yilda McCarthyning birinchi romani „The Orchard Keeper“ nashr qilinadi.1966-yilda birinchi romani uchun Uilyam Folkner jamgʻarmasi mukofotiga sazovor boʻladi.
Keyinchalik 1974-yilda PBS xodimi Richard Pearce McCarthy bilan bogʻlanib, undan „Visions“ teleseriali epizodi uchun ssenariy yozishni soʻraydi. Oradan ikki yil oʻtib, 1976-yilda ssenariyni yozib tugatadi va „The Gardener’s Son“ deb nomlangan epizod 1977-yilning 6-yanvarida namoyish etiladi. Shuningdek bu teleserial xorijdagi koʻplab kinofestivallarda namoyish etiladi. Epizod 1977-yilda ikkita Primetime Emmy mukofotiga nomzod boʻladi. Cormac McCarthy 2023-yilning 13-iyun kuni Santa-Fedagi uyida 89 yoshida vafot etadi.

Asarlari 

 The Orchard Keeper(1965)
 Outer Dark (1968)
 Child of God (1973)
 Suttree (1979)
 Blood Meridian or The Evening Redness in the West(1985)
 All the Pretty Horses (1992)
 The Crossing (1994)
 Cities of the Plain (1998)
 No Country for Old Men (2005)
 The Road (2006)
 The Passenger (2022)
 Stella Maris (2022)

Mukofotlari 
 Pulitzer Prize for Fiction(2007)
 MacArthur Fellowship(1981)
 National Book Award for Fiction(1992)
 Guggenheim Fellowship for Creative Arts, US & Canada(1969)
 National Book Critics Circle Award for Fiction(1992)
 Tähtivaeltaja Award(2009)
 James Tait Black Memorial Prize – Fiction(2006)
 Quill Award for General fiction(2007)

Manbalar 

yozuvchilar amerikaliklar
Axmed Rizmanovich

Axmed Rizmanovich Nakashidze (1907-yil, Rossiya imperiyasi, Batumi viloyati, Axo qishlogʻi – 1988-yil, Gruziya SSR, Ajara ASSR, Kedskiy tumani Axo qishlogʻi) – lll Xalqaro Kedskiy tumani nomidagi kolxoz aʼzosi. Sotsialistik Mehnat Qahramoni (1949).

Hayoti va faoliyati 
Axmed Rizmanovich 1907-yilda Batumi viloyati Axo qishlogʻida (hozirgi Ked munitsipaliteti) dehqon oilasida tugʻilgan. U mahalliy boshlangʻich maktabni tugatgan va keyinchalik dehqonchilik bilan shugʻullangan. Kollektivlashtirish davrida u birinchilardan boʻlib Kedskiy tumanidagi lll Xalqaro nomidagi mahalliy kolxozga aʼzo boʻldi. Qizil Armiya safiga chaqirilgunga qadar u oddiy kolxozchi boʻlib ishlagan. U, shuningdk, Ulugʻ Vatan urushida qatnashgan.

Demobilizatsiyadan soʻng Rizmanovich oʻzining tugʻilib oʻsgan qishlogʻiga qaytib, Kedskiy tumanidagi lll Xalqaro nomidagi kolxozda tamaki yetishtirish boʻyicha mudir boʻlib ishlagan.

1948-yilda u rahbarlik qilgan boʻlinma 3 gektar maydonning har gektaridan oʻrtacha 18,1 sentnerdan samsun tamaki bargini yetishtirgan va shu sababli SSSR Oliy Kengashi Prezidiumining 1949-yil 18-iyundagi farmoni bilan unga „1948 yilda tamaki yetishtirishdan yuqori hosil olgani uchun“ Sotsialistik Mehnat Qahramoni unvoni, Lenin va Oʻroq va Bolgʻa oltin medalllari berilgan (3799-son).

Keyingi yillarda u shu kolxozda Abdul Alievich Beridze brigadasi bilan raqobat olib borgan vinochilik brigadasini boshqargan. Axmed Rizmanovich nafaqaga chiqqanidan soʻng oʻzi tugʻilgan Kedskiy tumanidagi Axo qishlogʻida yashadi. 1988-yilda vafot etgan.

Mukofotlari 
 Sotsialistik Mehnat Qahramoni
 Lenin buyrugʻi
 2-darajali Vatan urushi ordeni (03.11.1985)

Manbalar 
Vatan urushi 2-darajali ordeni sohiblari
Lenin ordeni sohiblari
Sotsialistik Mehnat Qahramonlari
1988-yilda vafot etganlar
1907-yilda tugʻilganlar
Surunkali empiyema

Surunkali empiyema - plevral boʻshliqda kechayotgan surunkali, yiringli jarayon. Bu destruksiyaning koʻp uchraydigan asoratlaridan hisoblanadi.

Klinikasi 
Surunkali empiyema 3 oydan koʻproq vaqt davom etib, plevra boʻshligʻda qoʻpol fibroz parda hosil qiladi, o‘pkani siqib qoʻyadi va koʻkrak qafasining deformatsiyasiga olib keladi. Kasallik tarixidan uzoq vaqt davolanish olib borilganligi, drenaj naychaning koʻkrak qafasida ancha payt turganligi va oʻpkaning oʻrniga qaytmaganligi aniqlanadi. Surunkali empiemaning klinik koʻrinishida kasal umumiy ahvolining yaxshilanishi kuzatiladi. Klinik va rentgenologik belgilarda oʻpka va plevraning oʻtkir yalligʻlanish jarayonlari kuzatilmaydi, nafas yetishmovchiligi kuchaymaydi, surunkali yiringli intoksikatsiya simptomlari ustun turadi. Kasallangan tomonda koʻkrak qafasi ichkariroq joylashadi. Surunkali empiyema bronxoplevral va plevra-teri oqmalariga olib kelishi mumkin.

Diagnostikasi 
Perkussiyada kasallangan tomonda perkutor jarayonning qisqarishi, nafas olishning susayishi kuzatiladi. Xirillashlar kasallangan oʻpkada bronxitning rivojlanishiga bogʻliq boʻladi. Rentgenologik tasvirda qovurgʻalararo oraliqning torayishi kichik va katta oʻlchamda boʻlgan boʻshliqlar va oʻpkaning siqilishi aniqlanadi. Bunda suyuqlik sathi ham aniqlanadi. Koʻplab qattiq fibroz bitishmalar hisobiga oʻpka tiniqligi pasayadi. Koʻks oraligʻi patologik tomonga siljiydi. Surunkali empiyemada bronxografiyadan foydalanish qulay boʻladi. Agar bronxlar deformatsiyasi aniqlansa, silindrik va xaltasimon bronxoektaziya tasdiqlansa va keng bronxial oqmalar boʻlsa, unda xirurgik muolaja oʻtkazish zarur.

Davolash 
Empiyema boʻshligʻini antibiotik va antiseptik moddalar bilan yuvish kerak. Umumiy quvvatlovchi dori vositalaridan foydalanish lozim. Surunkali empiyema yarim yilgacha davom etayotgan boʻlsa, yana 2—3 oy konservativ davolash mumkin. Konservativ davolashda empiyema boʻshligʻi quruq va yiringdan toza boʻlsa, unda davolash natijasi ijobiy hisoblanadi. Agar boʻshliqlar ichida yiring va suyuqlik qolsa, xirurgik muolaja tavsiya qilinadi. Surunkali empiyemada dekortikatsiya asosiy xirurgik usul hisoblanadi. Bronxoektaziya va bronxial oqmalar boʻlganda rezeksiya usuli qoʻllaniladi. Ammo xirurgik muolaja davomida bemor koʻp qon yoʻqotishi va oʻpka deformatsiyalanishi mumkin.

Yana qarang 
Bronxoektatik kasallik

Zotiljam

Oʻpka emfizemasi

Havolalar 
O'pka empiyemasi haqida rus tilida batafsil ma'lumot.

Manbalar
Iso Aliyev

Iso Musa oʻgʻli Aliyev (; 1939-yil Norashen tumanida tavallud topgan – 1997-yil 24-dekabr Sharur tumanida vafot etgan) – Sovet Ozarbayjon tamaki yetishtiruvchisi, Sotsialistik Mehnat Qahramoni (1976).

Hayoti va faoliyati 
1938-yilda Ozarbayjon SSR Naxichevan ASSR Norashen tumani (hozirgi Ozarbayjon Respublikasi Naxichevan Muxtor Respublikasi Sharur tumani) Chomaxtur qishlogʻida tugʻilgan. Millati ozarbayjon.

Oʻrta taʼlimni tamomlagan. 1955—1958-yillarda Naxichevan MSSR Norashen tumanidagi 1-may kolxozida kolxozchi (sugʻoruvchi) boʻlgan. 1958—1961- yillarda Sovet Armiyasi saflarida xizmat qilgan.

Qurolli Kuchlar safidan boʻshatilgandan soʻng u kolxozchi, 1968-yildan Naxichevan Avtonom Sovetining Norashenskiy (1964—1991-yillarda – Ilyichevskiy, 1991-yildan – Sharurskiy) tumanidagi „1 May“ kolxozining brigadiri bo'lib ishlagan. 1965-yilda u KPSS aʼzoligiga qabul qilindi.

Qishloq xoʻjaligi mahsulotlarini ishlab chiqarish va sotishni koʻpaytirishda erishilgan ulkan muvaffaqiyatlari va yigʻim-terim paytida koʻrsatgan mehnatsevarligi uchun 1972-yil oxirida „Shon-sharaf belgisi“ ordeni, 1973-yil oxirida – Lenin ordeni bilan taqdirlangan.

SSSR Oliy Kengashi Prezidiumining 1976-yil 27-dekabrdagi Farmoni bilan Butunittifoq sotsialistik musobaqasida erishilgan katta muvaffaqiyatlar uchun gʻalla, paxta, uzum, sabzavot va boshqa qishloq xoʻjaligi mahsulotlarini ishlab chiqarish va sotishni koʻpaytirish boʻyicha rejalar va sotsialistik majburiyatlarni bajarishda mehnat jasorati koʻrsatgani uchun 1976-yilda Aliyev Iso Musa oʻgʻli Lenin ordeni, "Oʻroq va Oʻroq“ oltin medali hamda Sotsialistik Mehnat Qahramoni unvoni bilan taqdirlangan. SSSR Oliy Kengashining X va XI chaqiriqlari deputati (1979—1989). Sharur tumanida yashagan. 1997-yil 24- dekabrda vafot etgan.

Mukofotlari 
Lenin ordeni (12.12.1973; 27.12.1976),

„Shon-sharaf belgisi“ ordeni (12.14.1972)

Manbalar 

Hurmat Belgisi ordeni sohiblari
Lenin ordeni sohiblari
Sotsialistik Mehnat Qahramonlari
1997-yilda vafot etganlar
24-dekabrda vafot etganlar
1939-yilda tugʻilganlar
Pitsa Margarita

Pitsa Margarita (inglizcha: „Pizza Margherita“)  italyan oshxonasining soddaligi va mazaliligini namoyish etuvchi klassik Neapolitan pitsasidir. U San-Marzano pomidorlari, mozzarella pishlog‘i, rayhon, tuz va zaytun moyi kabi asl ingredientlardan foydalangan holda tayyorlanadi.

Tarixi 

1889-yil iyun oyida mohir pitsapaz va Pizzeria brandi oshpazi Raffaele Esposito „Margherita pizza“ deb nomlanuvchi oshpazlik asarini yaratdi. Bu maxsus taom Italiya qirolichasi  Margaritaga bag'ishlangan va Italiya birlashuvi ramzi bo‘lgan . Pomidor (qizil), mozzarella (oq) va rayhon (yashil) kabi pitsa qo‘shimchalari Italiya milliy bayrog‘ining jonli ranglarini aks ettirish uchun ehtiyotkorlik bilan tanlangan.

Margarita pitsasi retsepti 1796-1810-yillar oralig‘ida Neapolda paydo bo'lgan. 1849-yilga kelib Emanuel Rokko rayhon, pomidor va yupqa to‘g‘ralgan mozzarellani o‘z ichiga olgan turli xil pitsa qo‘shimchalarini hujjatlashtiradi. Ushbu mavjud bo‘laklarga yupqa to‘g‘ralgan mozzarella qo‘shilishi Margarita pizzasining mashhurlashishiga yordam berdi.

Franchesko De Burkard Neapol an’analari haqidagi yozganda 1866-yilda mashhur pitsa qo‘shimchalari haqida eslab o‘tgan.

Manbalar

Adabiyotlar 

 
Pitsa
Taomlar
Nora Filippovna

Nora Filippovna Kiladze (1929-yil, Gruziya SSR, Lanchxutskiy tumani Mamati qishlogʻi) – Gruziya SSR, Lanchxutskiy tumani, Beriya kolxozining kolxozchisi. Sotsialistik Mehnat Qahramoni (1951-yil),  Lenin ordeni va Oʻroq va bolgʻa oltin medallari sohibasi.

Biografiya 
Nora Filippovna 1929-yilda Lanchxuti tumani (hozirgi Lanchxuta munitsipaliteti) Mamati qishlogʻida dehqon oilasida tugʻilgan. Urushdan keyingi davrda u Lanchxuta viloyatidagi Beriya kolxozining choy plantatsiyasida oddiy kolxozchi boʻlib ishlay boshlagan.

U staxanovchi choy yetishtiruvchi Jona Yasonovna Kiladze tomonidan tashqil qilingan kolxoz sotsialistik musobaqasida ishtirok etdi. Bu musobaqada Nora Kiladzening singlisi ham faol tarzda ishtirok etgan. 1950-yilda u 0,5 gektar maydonda 6133 kilogramm navli yashil choy barglarini yigʻgan va shu munosabat bilan SSSR Oliy Kengashi Prezidiumining 1951-yil 5-iyuldagi farmoni bilan „1950-yilda yuqori sifatli yashil choy barglaridan yuqori hosil olgani uchun“ ''Sotsialistik Mehnat Qahramoni'' unvoni, Lenin ordeni va Oʻroq va bolgʻa oltin medallari bilan taqdirlangan(№ 6634)

Xuddi shu farmon bilan Beriya kolxozi ishchilari Shushana Monasovna Darchiya, Venera Vissarionovna Maxaradze va Yekaterina Xristoforovna Chxaidzega ham ''Sotsialistik Mehnat Qahramoni'' unvoni berildi.

Keyingi yillarda N. F. Kiladze Lanchxuti viloyatining asosiy qishloq xoʻjaligi ekini boʻlgan choy barglarini yigʻishda yuqori koʻrsatkichlarni namoyish etishda davom etdi. Nafaqaga chiqqanidan soʻng Nora Flippovna oʻzi tugʻilgan Lanchxuti tumani Mamati qishlogʻida yashadi. U Lenin ordeni (07.05.1951) va medallar bilan taqdirlangan.

Mukofotlari 
Lenin ordeni

Oʻroq va bolgʻa oltin medali

Sotsialistik Mehnat Qahramoni

Manbalar 
Lenin ordeni sohiblari
Sotsialistik Mehnat Qahramonlari
Yashayotgan insonlar
1929-yilda tugʻilganlar
Vasil Yanchevetskiy

Vasil Grigorovich Yanchevetskiy (1875-yil 4-yanvar, Kiyev, Rossiya imperiyasi – 1954-yil 5-avgust, Moskva, RSFSR, SSSR) – sovet va ukrain sayohatchisi, Rossiya tarixiga oid koʻplab tarixiy romanlar muallifi, „Stalin mukofoti“ sohibi.

Hayoti 
Vasil Yanchevetskiy 1875-yil 4-yanvar kuni Rossiya imperiyasiga qarashli boʻlgan Kiyev shahrida tugʻilgan. U 1897-yil Peterburg davlat universitetining tarix fakultetini tamomlaydi. 2 yil davomida Rossiya imperiyasi boʻylab sayohat qildi. Sayohati davomida toʻplagan maʼlumotlar asosida „Piyodaga eslatmalar“ nomli kitobini yozdi. 1901-yilda Buyuk Britaniyadagi Britaniya muzeyining kutubxonasida ishladi. Vasil Yanchevetskiy 1901-yil Ashxobodga borib, u yerda sharq tillari adabiyotini va mahalliy aholining urf-odatlarini oʻrganib chiqdi. 1902-yilda Xiva shahri boʻylab sayohat qilgan. Xivani sayohat qilib boʻlgandan soʻng, Fors-afgʻon ekspeditsiyasida qatnashgan. U 1905-yildan 1906-yillarda Sankt Peterburg axborot agentligining Uzoq Sharqdagi muxbiri sifatida faoliyat yuritgan. 1906-yildan 1907-yilgacha Toshkentdagi Turkiston migratsiya agentligida hisobchi boʻlib ishlagan. 1907-yildan 1912-yilgacha „Rossiya gazetasi“ning tahririyatida ishlagan. Vasil Yanchevetskiy 1925-yildan 1927-yilgacha Samarqanddagi Oʻzbekiston SSRning banklarida iqtisodchi boʻlib ishlagan. Shu bilan birgalikda, Samarqanddagi oʻzbek va tojik aholisining madaniyati haqida „Jahon izi“ jurnalida maqolalarini nashr ettirgan. Uning Samarqandda yozilgan „Xudum“ pyesasi Oʻrta Osiyoning bir qancha teatrlarida sahnalashtirilgan. U 1928-yil Moskvaga qaytadi. Jaloliddin Manguberdi va Chingizxonning hayotini oʻrganib chiqib, „Jaloliddin“ va „Chingizxon“ nomli asarlarini yozdi. Vasil Yanchevetskiy 1954-yil RSFSR tarkibidagi Moskva shahrida vafot etgan.

Mukofotlari 
Vasil Yanchevetskiyning 1939-yil yozilgan „Chingizxon“ asari uchun 1949-yilda „Stalin mukofoti“ bilan mukofotlangan. Bundan tashqari SSSR Oliy Kengashining bir qancha faxriy yorliqlari bilan taqdirlangan.

Manbalar 

Moskvada vafot etganlar
Kiyevda tugʻilganlar
Sovet yozuvchilari
Sergey Karaulov

Sergey Nikolayevich Karaulov (1984-yil 15-aprel, Guliston, Oʻzbekiston SSR, SSSR) – rossiyalik professional basketbolchi, markazda oʻynaydi. Bugungi kunda „Uralmash“ basketbol klubida oʻynaydi.

Klublarda faoliyati 
Sergey Karaulov Oʻzbekiston SSRning Guliston shahrida tugʻilgan. U 18 yoshida basketbol bilan shugʻullana boshlagan. Basketbol maydoni joylashgan hudud uyidan uzoq boʻlishiga qaramasdan, professional darajaga chiqish uchun har kuni mashgʻulotlarga borar edi. Bolaligida u turli sport turlari bilan shugʻullangan. Jumladan, tennis, shaxmat, suv polosi va boks kabi sport turlariga borgan. Oʻrta maktabni tamomlagan Karaulov Guliston universitetining iqtisodiyot fakultetiga oʻqishga kirdi. Universitet basketbol jamoasiga qoʻshildi va mashgʻulotlarida muntazam qatnashdi. Sergey Nikolayevich Karaulov 2001—2022-yillarda Qozog'istonning „BCT Otrar Alma Ata“ klubida, 2002—2004-yillarda „Saxa-Yakutiya (Yakutsk)“ klubida, 2004—2007-yillarda „Ximki“ klubida, 2006—2007-yillarda „CSK VVS-Samara“ klubida, 2007—2008-yillarda „Lokomotiv Rostov“ klubida, 2008—2009-yillarda „Nijniy Novgorod“ klubida, 2009—2011-yillarda „Samara“ klubida, 2011—2012-yillarda „Spartak-Primorye“ klubida, 2012—2013-yillarda „Triumph Lyubertsy“ klubida, 2013—2014-yillarda „Ruskon-Mordovia Saransk“ klubida, 2014—2015-yillarda „Ural Yekaterinburg“ klubida, 2015—2019-yillarda „Temp-SUMZ-UGMK Revda“ klubida, 2019—2020-yillarda „Vostok-65“ klubida oʻynagan.

NBA loyihasi 
Sergey Karaulov 2004-yilgi NBA loyihasining ikkinchi bosqichida „San-Antonio Spurs“ jamoasi tomonidan 58-oʻrinda tanlab olingan.

Milliy terma jamoadagi faoliyati 
Ikki fuqarolikka ega Karaulov O‘zbekiston yoki Rossiya terma jamoasini xalqaro terma jamoalar musobaqalarida himoya qilishi mumkin. 2001-yilgi ABC chempionatida Oʻzbekiston, 2007-yilgi yozgi Universiadada esa Rossiya terma jamoasi safida oʻynagan.

Manbalar

Tashqi havolalar 
Thedraftreview.com Profile
FIBA.com Profile (game center)
Eurobasket.com Profile
Sirdaryoda tugʻilganlar
Rustam Aliyev

Rustam Allohverdi oʻgʻli Aliyev ( 1903-yil 16-sentyabr Yelizavetpol tumanida tavallud topgan – 1974-yil 19-sentyabr, Kirovobod) – sovet ozarbayjon paxtakori, Sotsialistik Mehnat Qahramoni (1948).

Hayoti va faoliyati 
1903-yil 16-sentyabrda Yelizavetpol tumanidagi Sunnilyar qishlogʻida (hozirda mavjud emas, Ozarbayjon Respublikasi Samux viloyati, Fizuli qishlogʻi tarkibida) tugʻilgan. Millati ozarbayjon.

Oʻsmirlik chogʻlarida kolxozlarda, keyinchalik qishloq suv idorasida ishlagan. 1929-yildan – Ozarbayjon SSR Safaralievskiy (1959-yildan – Samux) tumani „Qizil oktyabr“ kolxozining raisi. 1932-yilda u KPSS(b)/KPSS safiga qoʻshildi.

Rustam Aliyev rahbarligida kolxoz yuksak marralarni zabt etdi. 1939-yilda kolxoz Moskvada boʻlib oʻtgan Butunittifoq qishloq xoʻjaligi koʻrgazmasida (VSKhV) qatnashdi. U kolxozchilarning turmush darajasini sezilarli darajada yaxshiladi, Sunnilar qishlogʻida klub, hammom, kutubxona, yangi kolxoz binosi, kanalizatsiya qurildi. Aholi xonadonlariga elektr va radio oʻrnatildi. 1947-yilda u rahbarlik qilgan kolxoz 11,1 gektar maydonning gektaridan 85,53 sentnerdan paxta hosili oldi.

SSSR Oliy Kengashi Prezidiumining 1948-yil 10-martdagi farmoni bilan MTSning 1947-yildagi majburiy yetkazib berish va ishiga natura shaklida haq toʻlashda yuqori paxta hosili olinganligi hamda bahorgi ekish uchun don ekinlari urugʻlari bilan taʼminlanganligi uchun 1948-yil, Aliyev Rustam Allohverdi oʻgʻliga Sotsialistik Mehnat Qahramoni unvoni, Lenin ordeni va Oʻroq va Bolgʻa oltin medali bilan taqdirlangan. Keyinchalik Gyok-Gol qoʻriqxonasi direktori boʻlib ishlagan.

SSSR Oliy Kengashining III chaqiriq (1950—1954), Ozarbayjon SSR Oliy Kengashining II (1947—1950) va IV (1955—1959) chaqiriqlari deputati. 1968-yildan nafaqaga chiqqan. Kirovobod (hozirgi Ganja, Ozarbayjon) shahrida yashagan. 1974-yil 19-sentyabrda vafot etgan.

Mukofotlari 
Lenin ordeni (03.10.1948)

Manbalar 

Sovet Ittifoqi Kommunistik Partiyasi aʼzolari
Lenin ordeni sohiblari
Sotsialistik Mehnat Qahramonlari
1974-yilda vafot etganlar
19-sentyabrda vafot etganlar
1903-yilda tugʻilganlar
29-sentyabrda tugʻilganlar